কুয়েট উপাচার্যকে ভারতীয় সহকারী হাই কমিশনারকে বিশ্ববিদ্যালয়ে স্বাগত জানিয়ে বলেন, উচ্চশিক্ষা ও গবেষণার ক্ষেত্রে খুলনা প্রকৌশল ও প্রযুক্তি বিশ্ববিদ্যালয় একটি অনন্য প্রতিষ্ঠান। কুয়েট বিশ্বের বিভিন্ন উন্নত বিশ্ববিদ্যালয়ের সাথে যৌথভাবে কাজ করতে আগ্রহী। কুয়েট উপাচার্য বলেন, উচ্চশিক্ষার মানোন্নয়নে এ বিশ্ববিদ্যালয়ে নানামুখী প্রচেষ্টা অব্যাহত রাখা হয়েছে। তিনি বলেন, ভারত এবং বাংলাদেশ একে অপরের পরীক্ষিত বন্ধু, মহান স্বাধীনতা যুদ্ধে ভারতের ভূমিকা বাংলাদেশ কখনওই ভুলবে না। দুই দেশের মধ্যে সীমানা আলাদা থাকলেও আন্তরিকতা ও হৃদয়ের টান একই। তিনি বাংলাদেশ ও ভারতের প্রধানমন্ত্রীর নেতৃত্বে চমৎকার দ্বিপাক্ষীক সম্পর্কের কারণে উভয় দেশের আস্থাপূর্ণ উন্নয়ন ও সহযোগিতার পরিবেশ সৃষ্টি এবং আঞ্চলিক কানেক্টিভিটিতে অভূতপূর্ব অগ্রগতি সাধিত হয়েছে বলে উল্লেখ করেন।